# data[].attributes.body
El CODI ICTUS és un sistema d’activació d’emergència que salva vides. Permet la identificació i derivació del pacient amb sospita d’ictus agut a una atenció mèdica adequada de la forma més precoç possible.
Aquest és un sistema que es va començar a aplicar a Barcelona l’any 1999 i consistia en un preavís del SEM de l’arribada de pacient amb sospita d’ictus a Urgències. Això va demostrar una reducció del temps intrahospitalari de diagnòstic i tractament posterior i per tant, una millora en la supervivència i el pronòstic de la malaltia. A partir del 2005 es va establir un objectiu d’equitat territorial pel que tot pacient amb ictus tenia dret a rebre el mateix tractament independentment d’on visqués. Així doncs, es va implantar a totes les àrees de Catalunya.

A la nostra zona, l’hospital de referència on es derivaran els pacients amb ictus agut que precisin un tractament específic, és a l’Hospital Joan XXIII a Tarragona.

# data[].attributes.body
La forma de diagnosticar un ictus és mitjançant una prova d’imatge, sovint un TAC cerebral que ens aportarà informació sobre el tipus, l’extensió del mateix i la localització.

Els tractaments poden ser múltiples, des de tractaments endovenosos que pretenen revertir la situació mitjançant el fàrmac administrat o bé teràpia endovascular, que consisteix en la realització d’una tècnica per a canalitzar l’arteria responsable de l’oclusió. Aquest procediment és de major complexitat pel que només es pot realitzar a hospitals que disposin d’aquest servei, amb un equip especialitzat. Sigui quin sigui el tractament més adient per a cada pacient, el més important és que s’ha d’aplicar RÀPID, pel que en diem tractaments temps-depenents.

És per això que, en cas de sospitar-lo és importantíssim que truquem ràpidament al SEM (Servei d’Emergències Mèdiques), al telèfon 112 o 061, que s’encarregarà de fer una valoració i en cas de ser necessari, activar el CODI ICTUS.

# data[].attributes.body
Una simple paraula, RÀPID, ens pot ser de gran utilitat per a reconèixer un ictus. Per detectar si algú pot estar patint un ictus, podem aplicar una petita exploració molt senzilla però que pot ser la clau per a les posteriors actuacions. Es tracta d’utilitzar la paraula RÀPID i fer les 5 preguntes que us mostrem en la imatge.

# data[].attributes.body
- INTENS DOLOR DE CAP
- DEBILITAT MUSCULAR
- DESEQUILIBRI I MAREJOS
- CONFUSIÓ
- ALTERACIÓ DE LA VISIÓ

# data[].attributes.body
A la persona que ha tingut un ictus, se li apliquen unes mesures generals per disminuir les A la persona que ha tingut un ictus, se li apliquen unes mesures generals per disminuir les complicacions i evitar el deteriorament que es pugui produir en les primeres hores que consisteixen en el control de la pressió arterial, la febre, l’oxigenació i la glucosa.

Després, el tractament que rep té com a objectiu reduir el risc de tenir un altre episodi i depèn del tipus d’ictus que hagi tingut. Quan s’aconsegueix que el pacient s’estabilitzi i en cas que tingui seqüeles, se’l passa a un procés de rehabilitació, en què intervé un equip multidisciplinari, per tal d’intentar que recuperi les seves funcionalitats.

Per tant, patir un ictus no és sinònim de perdre capacitats si som capaços d’identificar-lo ràpidament i d’actuar amb celeritat. Tanmateix, és una malaltia greu i el millor, com sempre, és controlar els factors de risc que són a les nostres mans per prevenir-la.